**UNIVERZITET U SARAJEVU**

**Šumarski fakultet Univerziteta u Sarajevu**

Na osnovu člana 103. Zakona o visokom obrazovanju (‘’Službene novine Kantona Sarajevo“ broj: 33/17 I 35/20), člana 201. i 202. Statuta Univerziteta u Sarajevu (broj: 01-1093-3-1/18 od 28. 11. 2018. godine), Prijedloga Vijeća fakulteta broj: 01/6-1684/20 od dana 20.07.2020. godine i na osnovu Odluke Senata Univerziteta broj:01-21-233/20 od dana 30.09.2020. godine u Sarajevu raspisuje:

JAVNI KONKURS

ZA IZBOR AKADEMSKOG OSOBLJA U NAUČNONASTAVNA ZVANJA

1. Nastavnik u zvanje redovni profesor za nastavne predmete: "Dendrologija’’, ‘’Dendrologija-egzote i kultivari’’ i ‘’Alohtone i invazivne drvenaste vrste"……...**1 izvršilac**

(radni odnos na neodređeno vrijeme, sa punim radnim vremenom)

* Pored općih uslova predviđenih Zakonom o radu, potrebno je da kandidat ispunjava uslove iz članova 96. Zakona o visokom obrazovanju (”Službene novine Kantona Sarajevo” br. 33/17) i 194. Statuta Univerziteta u Sarajevu (broj: 01-1093-3-1/18 od 28.11.2018. godine).

Uslovi koje kandidat treba da ispunjava za izbor u naučnonastavno zvanje:

1. **Redovni profesor:** proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija, i uvjeti navedeni u članu 115. Zakona i člana 193. stav (4) Statuta Univerziteta u Sarajevu.
* U slučaju da kandidat koji se bira u naučnonastavno zvanje iz objektivnih razloga nije mogao ispuniti uvjet objavljena knjiga i/ili mentorstva za drugi ciklus studija, integrisanog ciklusa studija i trećeg ciklusa studija, uvodi se ekvivalencija, odnosno supstitucija objavljene knjige i/ili mentorstva sa tri dodatna naučna rada objavljena u citatnim bazama podataka, u odnosu na minimalne uvjete utvrđene zakonom.

Uz prijavu na konkurs za izbor nastavnika u naučnonastavno zvanje redovni profesor, kandidat prilaže dokaze da ispunjava minimalne uslove za izbor, kako slijedi:

1. Biografiju/životopis (CV) i spisak objavljenih radova, projekata, patenata ili originalnih metoda;
2. Diplomu i drugu dokumentaciju o stečenom obrazovanju,;
3. Dokaz o uspješno obavljenom mentorstvu kod izbora u odgovarajuće akademsko zvanje
4. Objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni), sve nakon posljednjeg izbora
5. Dokaz o najmanje jednom provedenom izbornom periodu u prethodnom zvanju vanrednog profesora, odnosno potvrdu da su proveli u nastavi najmanje tri godine nakon posljednjeg izbora, ukoliko su ispunili uvjete za izbor u više zvanje prije isteka roka na koji su birani-original ili ovjerena fotokopija;
6. Dokaz o dodatno objavljenim radovima, sukladno odredbi člana 115. Stav 4. Zakona o visokom obrazovanju (Sl. novine Kantona Sarajevo” broj:33/17 I 35/20), u slučaju prijevremenog napredovanja;
7. Izvod iz matične knjige rođenih (original ili ovjerena kopija);
8. Uvjerenje o državljanstvu (original ili ovjerena kopija).

**Napomena:** Navedena dokumentacija se dostavlja u originalnu ili ovjerenoj kopiji.

* Kandidati koji su diplome stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.
* U prijavi je obavezno navesti priloženu dokumentaciju.
* Svi listovi prijave, kao i priložena dokumentacija, osim knjiga, udžbenika i monografija, trebaju biti **parafirani** od strane kandidata.
* Prijava kandidata za određeno naučnonastavno zvanje treba da sadrži najmanje dokumentaciju kojom se dokazuje ispunjavanje uslova za izbor u zvanje za koje je konkurisao.
* Prijave se dostavljaju u pisanoj formi.
* Biografiju i spisak objavljenih radova, projekata, patenata ili originalnih metoda je potrebno dostaviti, i u elektronskoj formi na mediju za skladištenje podataka (na CD-u ili memory sticku i sl.)
* Ugovor o radu s izabranim kandidatom zaključuje se na neodređeno vrijeme u punom radnom vremenu,a shodno uslovima konkursa.

Konkurs ostaje otvoren 15 dana od dana objavljivanja.

Prijave sa dokazima o ispunjavanju uslova predviđenih konkursom podnose se lično **na protokol, soba 115/I** ili putem preporučene pošte na adresu:

**UNIVERZITET U SARAJEVU**

**ŠUMARSKI FAKULTET**

**ZAGREBAČKA br. 20,**

**71 000, SARAJEVO**

**SA NAZNAKOM:**

**"Prijava na konkurs za izbor akademskog osoblja** *(sa naznakom naučne oblasti na koju konkuriše)***".**

Detaljnije informacije i upute možete dobiti putem kontakt telefona: 033/812-492.

**Nepotpune i neblagovremene prijave neće se razmatrati.**